
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση Νηπιαγω¬ 
γείου στον Δήμο Κορυδαλλού. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κατηγοριοποίηση, καθορισμός ορίων, όρων και περιορισμών δόμη¬ 
σης στους οικισμούς: Πετροβούνι, Ποτιστικά, Κέδρος, Χαροκόπι 
και Πλάτανος της Κοινότητας Πετροβουνίου Ν. Ιωαννίνων; . 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1058097/4007 (1) 

Αναγκαστική απαλλοτρίωση έκτασης για την ανέγερση Νηπιαγωγείου 
στον Δήμο Κορυδαλλού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδιασμό με τις διατάξεις του Β.Δ/τος 139/1971 
«περί της αρμοδιότητος των νομαρχών προς κήρυξιν αναγκαστικών τι- 
νών απαλλοτριώσεων», 

2. Τις διατάξεις του άρθρου 17 του Α.Ν. 627/1968 «περί Οργανι- 
σμού Σχολικών Κτιρίων» σε συνδιασμό με τις διατάξεις του Ν. 513/ 


3. Το από 21.2.1991 απόσπασμα πρακτικού από τη συνεδρίαση με 
αριθ. 1731 του Διοικητικού Συμβουλίου του Οργανισμού Σχολικών 
Κτιρίων. 

4. Το από 5.10.1989 πρακτικό καταλληλότητας της απαλλοτριού- 
μενης έκτασης που καταρτίστηκε από την κατά Νόμο Επιτροπή. 

5. Την Υ. 1489/1076692/1224/0006Α’/23.8.91 (ΦΕΚ 692/ 
26.8.91 τ. Β.) κοινή απόφαση του Πρωθυπουργού και του Υπουργού 
Οικονομικών σχετικά με την ανάθεση αρμοδιοτήτων στον Υφυπουργό 
Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου του Νηπιαγω¬ 
γείου Κορυδαλλού έκτασης εμβαδού 748 τ.μ. που βρίσκεται στην πε¬ 
ριοχή Δήμου Κορυδαλλού νομού Αττικής μεταξύ των οδών Ύδρας και 
Κολοκοτρώνη (Ο.Τ.129) και εικονίζεται με κλίμακα 1:500 και με 
στοιχεία Α,Β,Γ,Δ,Α, ατο από Μαρτίου 1991 και με αριθμό 902 κτημα- 
τολογικό διάγραμμα - πίνακα της τοπογράφου μηχανικού του Δήμου 
Κορυδαλλού Μπεκάκου Παναγιώτας το οποίο έχει θεωρηθεί για τη Δ/ 
νση Γηπέδων από τον τοπογράφο μηχανικό Γ. Μορφόπουλο. 

Στην έκταση που απαλλοτριώνεται προβάλει δικαιώματα κυριότητας 
ο Κινάλογλου Στέφανος. 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερινήσεως. 

Αθήνα, 2 Σεπτεμβρίου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ ΓΕΩΡΓ. ΣΟΥΦΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 100 (2) 

Κατηγοριοποίηση, καθορισμός ορίων, όρων και περιορισμών δόμησης 

στους οικισμούς: Πετροβούνι, Ποτιστικά, Κέδρος, Χαροκόπι και 

Πλάτανος της Κοινότητας Πετροβουνίου Ν. Ιωαννίνων. 

Η ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις του Π.Δ/τος 24.4.85 ΦΕΚ 181 Δ' «περί τρόπου 
καθορισμού ορίων οικισμών της χώρας μέχρι 2.000 κατ., κατηγορίες 
αυτών και καθορισμού όρων και περιορισμών δόμησης και όπως τροπο¬ 
ποιήθηκαν από το Π.Δ/γμα 14.2.87 ΦΕΚ 133 Δ'. 

2) Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράματος Ανοικτών Πό¬ 
λεων που αφορούν την κατηγοριοποίηση και τον προσδιορισμό ορίων 
των Οικισμών: Πετροβουνίου, Ποτιστικά, Κέδρος, Χαροκόπι και Πλά¬ 
τανος Κοινότητας Πετροβουνίου. 

3) Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μλετητές κατά τις υποδείξεις των σχετικών 
προδιαγραφών του Υπ.ΠΕ.ΧΩ.Δ.Ε. 

4) Τα πληθυσμιακά στοιχεία της τελευταίας απογραφής του Κράτους 
τηςΕΣΪΕ. 

5) Τις 51/86, 64/88 και 51/86 αποφάσεις του Κοινοτικού Συμ¬ 
βουλίου Πετροβουνίου. 

6) Τις γνωμοδοτήσεις του Δασαρχείου Ιωαννίνων για τις περιοχές 
που πρέπει να εξαιρεθούν των ορίων των οικισμών σαν δάση και δασικές 
εκτάσεις, όπως διατυπώθηκαν με τα υπ’ αριθ. 615/90, 3334/89, 
888/90, 7496/89 και 7495/95. 

7) Την υπ’ αριθ. 6/20.2.91 γνωμοδότηση του Σ.ΧΟΠ του Νομού. 

8) Τις διατάξεις του Α.Ν. 314/68 και του άρθρου 9 του Ν.Δ/τος 
17.7.23 «περί αρμοδιότητας επιβολής όρων δόμησης κ.λ.π.», αποφασί¬ 
ζουμε: 

1) Κατατάσσουμε τους οικισμούς του θέματος στις κατηγορίες: 

Πετροβούνι: Συνεκτικός, Μικρός, Στάσιμος, ούτε περιαστικός, ούτε 

τουριστικός. 

Ποτιστικά: Μικρός, διάσπαρτος, ούτε περιαστικός, ούτε τουριστικός, 
αδιάφορος, φθίνων. 

Κέδρος: Συνεκτικός, Μικρός, ούτε περιαστικός, ούτε τουριστικός, 
αδιάφορος, Φθίνων. 

Χαροκόπι: Δυναμικός, Συνεκτικός, Στάσιμος, Μεσαίος, ούτε περια- 
στικός, ούτε τουριστικός, αδιάφορος. 

Πλάτανος: Δυναμικός, Διάσπαρτος, Μεσαίος, ούτε περιαστικός, ούτε 
τουριστικός, αδιάφορος. 

2) Καθορίζουμε τα όρια των οικισμών του θέματος όπως αυτά φαίνο¬ 
νται στα συνοδευτικά της παρούσας σχεδιαγράμματα σε κλ. περίπου 
1:5000 που αποτελούν αναπόσπαστο μέρος της απόφασης αυτής και 
συντάχθηκε βάσει στοιχείων χαρτών και επί τόπου ελέγχου. 

3) Καθορίζουμε τους ακόλουθους Γενικούς και Εδικούς όρους και πε¬ 
ριορισμούς δόμησης: 


Α. Γενικοί όροι δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από τα Π.Δ/γματα 24.4.85 ΦΕΚ 181 Δ' και 
14.2.87 ΦΕΚ 133Δ’: 

α. Για τον οικισμό Χαροκοπιού, αρτιότητας γηπέδου 300 τ.μ. για τα 
γήπεδα που βρίσκονται μέσα στο σχέδιο διανομής του οικισμού και 
1000 τ.μ. για τα γήπεδα που βρίσκονται πέρα από το συνεκτικό τμήμα 
και μέσα στα όρια του παραπάνω οικισμού. 

β. Για τους οικισμούς Πετροβούνι, Ποτιστικά και Κέδρο αρτιότητα γη¬ 
πέδου 500 τ.μ. σε όλο το εντός ορίων οικισμό, 
γ. Για τον οικισμό Πλάτανο σε όλο τον οικισμό αρτιότητα 1000 τ.μ. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π.Δ/τος ΦΕΚ 181 Δ'. 

3. Καθορίζουμε οικοδομική γραμμή σε απόσταση 10 μ. απότον 
άξονα της 3ης Επαρχιακής οδού για τα οικόπεδα που βρίσκονται εκτός 
εγκεκριμένου ρυμοτομικού σχεδίου. 

Β. Ειδικοί όροι δόμησης 

Για τους οικισμούς του θέματος καθορίζουμε τους ειδικούς όρους δό¬ 
μησης που αναγράφονται στην καρτέλλα που συνοδεύει την παρούσα με 
την διευκρίνηση ότι είναι υποχρεωτικοί οι όροι που αναφέρονται: 

α)κάλυψη οικοδομής με στέγη από κεραμίδια ή πλάκες σχιστολιθικές 
με μέγιστη κλίση 50% και μέγιστη προεξοχή 0,80 μ. 

β)κάλυψη εξωστών με τα ίδις στοιχεία της στέγης και το μήκος αυ¬ 
τών να μην εκτείνεται σε όλο το μήκος της αντίστοιχης όψης του κτι¬ 
ρίου. 

Τα υπόλοιπα στοιχεία της καρτέλλας είναι δυνητικά για τον ιδιο¬ 
κτήτη ή τον μελετητή. 

4) Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Τμ. Πολ. και Εφ. Ν. Ιωαννίνων ώστε να εξασφαλίζεται: 
_α)Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τις διατάξεις της παρ. 1 του άρθρου 6 του Π.Δ/ 
τος 24.4.85 ΦΕΚ 181Δ’και του Π.Δ/τος 14.2.87 ΦΕΚ 133Δ'και 

β)να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων των οικισμών. Κατά τα λοιπά ισχύουν τα οριζό¬ 
μενα στα Π.Δ/τα της 24.4.85 ΦΕΚ 181 Δ' και της 14.2.87 ΦΕΚ 
133Δ'. 

5) Η παρούσα απόφαση με την καρτέλλα ειδικών όρων δόμησης για 
τον οικισμό Πλάτανο και τα σχεδιαγράμματα οριοθέτησης κλίμακας πε¬ 
ρίπου 1:5000 για τους οικισμούς Πετροβούνι, Ποτιστικά, Κέδρος, Χα¬ 
ροκόπι και Πλάτανος της Κοινότητας Πετροβουνίου που την συνοδεύ-' 
ουν να δημοσιευθούν στην Εφημερίδα της Κυβαρνήσεως. 

Ιωάννινα, 26 Αυγούστου 1991 

Η Νομάρχης 
ΒΑΣΙΛΙΚΗ ΚΟΚΚΙΝΟΥ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΙ 















"-μιι^νν, ·'.·· ω. ΙΤίΔΡετγ. 

I : : Τιγι ι, ίϊεηο&ΟΤίΟΟΎ 




Υπουργείο Χωροταξίας Οικισμού και Περιβάλλοντος 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













